[ca] La ventilació mecànica invasiva (VMI) és una important eina en el tractament dels pacients amb insuficiència respiratòria. La mortalitat del pacient en VMI s'ha relacionat amb la facilitat o la dificultat amb la que el pacient pot ser desconnectat del ventilador. Malgrat la rellevància del procés de separació del pacient de la ventilació mecànica, els factors facilitadors i els factors que la dificulten no estan perfectament determinats. La predicció d'èxit de separació del ventilador és poc precisa, fins a un 15% dels pacients que han passat totes les proves de predicció d'èxit, fracassen. Aquest treball pretén estudiar el procés de separació/desconnexió de la ventilació mecànica o weaning, i quins factors tenen relació amb la mortalitat. Per a això, s'ha utilitzat la classificació més recent, que va proposar Béduneau el 2017 (estudi WIND), i que cataloga els pacients en ventilació mecànica en funció del temps transcorregut entre la primera prova de respiració espontània i l'extubació. Els autors conclouen que aquesta classificació és capaç de delimitar quatre grups de pacients amb diferents trajectòries i mortalitat. Aquesta tesi es construeix en format mixt, a través de tres treballs, un d'ells publicat en el moment del dipòsit, que estudia tres cohorts diferents de pacients. Una primera cohort heterogènia de 266 pacients ingressats al Servei de Medicina Intensiva (SMI) durant 10 mesos del 2017, una ampliació de la primera cohort fins a 509 pacients acumulada durant 9 mesos entre 2018 i 2019, i una última cohort homogènia de 219 pacients amb Síndrome de Distrés Respiratori Agut i infecció per SARS-CoV -2019 entre l'1 de març i el 31 de desembre del 2020. Es va estudiar la mortalitat amb diferents instruments i en totes les cohorts: percentatge de morts, taxa de morts, anàlisi de mortalitat crua i ajustada per variables rellevants; amb regressió logística i regressió de Cox. Es va poder determinar que la classificació WIND, que té el valor de sistematitzar els pacients en weaning, no és útil per establir la probabilitat de morir després de la primera prova de desconnexió de ventilador. També, que l'edat és un factor de risc determinant en la mortalitat dels pacients que necessiten ventilació mecànica: en la cohort heterogènia de 509 pacients es pot establir que el risc de morir per cada any d'augment d'edat es multiplica per 1,04 i per cada 10 anys d'edat es multiplica per 1,44; i en la cohort homogènia de pacients amb SDRA i infecció per SARS-CoV-2, el risc de morir per cada any d'augment d'edat es multiplica per 1,13 i per cada 10 anys d'edat per 3,4. Aquest fet, que és rellevant per a la presa de decisions, no s' ha de contemplar aïlladament, sinó que s' ha d' avaluar en cada cas el context de comorbilitat i fragilitat del pacient.

[en] Invasive mechanical ventilation (IMV) is an important tool in the management of patients with respiratory failure. Patient mortality has been related to weaning challenge. Despite the relevance of weaning from mechanical ventilation, the facilitating and interfering factors are not perfectly determined. Success prediction of weaning is inaccurate, with up to 15% of patients who have passed all success prediction tests fails. This work studies the weaning process, and mortality related factors. For this purpose, we used the most recent classification, proposed by Béduneau in 2017 (WIND study), which categorizes patients on mechanical ventilation according to the time elapsed between the first spontaneous breathing test and extubation. The authors conclude that this classification is capable of delimiting four groups of patients with different trajectories and mortality. This thesis is constructed in mixed format, through three papers, one of them published at the time of deposit, studying three different cohorts of patients. A first heterogeneous cohort of 266 patients admitted to the Intensive Care during 10 months of 2017, an extension of the first cohort up to 509 patients accumulated during 9 more months between 2018 and 2019, and a last homogeneous cohort of 219 patients with Acute Respiratory Distress Syndrome and SARS-CoV-2 infection collected between March 1 and December 31, 2020. Mortality was studied with different instruments and in all cohorts: percentage of deaths, death rate, crude mortality analysis and adjusted for relevant variables; with logistic regression and Cox regression. It was determined that the WIND classification, is not useful for establishing the probability of death after the first ventilator weaning test. Also, age is a determining risk factor in the mortality of patients requiring mechanical ventilation: in the heterogeneous cohort of 509 patients it can be established that the risk of death for each year of increase in age is multiplied by 1.04 and for each 10 years of age by 1.44; and in the homogeneous cohort of patients with ARDS and SARS-CoV-2 infection, the risk of death for each year of increase in age is multiplied by 1.13 and for each 10 years of age by 3.4. This fact, which is relevant for decision making, should not be considered in isolation, but should be evaluated in each case in the context of comorbidity and frailty of the patient.